दरअसल राहुल गांधी ने कैलाश मानसरोवर यात्रा के दौरान गाजियाबाद के पूर्व कांग्रेस सांसद सुरेंद्र प्रकाश गोयल व पूर्व एमएलसी सतीश शर्मा को टैग करते हुए उनको अलग-अलग ट्वीट किए हैं। इसमें उन्होंने पूर्व सांसद सुरेंद्र प्रकाश गोयल को ट्वीट करते हुए लिखा है कि "सुरेंद्र प्रकाश गोयल जी ईश्वर जिस पर कृपा करता है वही मानसरोवर आता है। मैं इस पवित्र भूमि पर आया हूं मुझे बड़ा अच्छा लगा है। एक श्रद्धालु को कैलाश मानसरोवर यात्रा का सौभाग्य तभी प्राप्त होता है जब परमात्मा की इच्छा होती है। मैं खुश हूं कि परमात्मा ने मुझे इस यात्रा का अवसर प्रदान किया है। आप कांग्रेस परिवार के महत्वपूर्ण सदस्य हैं। मैं आपसे इस अभूतपूर्वक यात्रा का अनुभव आपसे साझा करना चाहता हूं। मैं आने वाले दिनों में आपसे इस यात्रा की तस्वीरें फेसबुक और ट्विटर के जरिए साझा करूंगा।"